

**Tábori szabályzat**

**Őrangyal**

Minden gyermeknek lesz egy őrangyala a tábor során, aki a reggeli ébresztőtől a napközbeni foglalkozásokon át az esti lefekvésig a gyermekkel lesz. Az Őrangyal szerepe, hogy biztos pont legyen a hozzá tartozó gyermekek számára az egész tábor során és segítse őket mindenben.

**Elektronikus eszközök használata**

A gyerekek nem hozhatnak magukkal semmilyen elektronikus eszközt a táborba (mobil, tablet, kindle, laptop stb.). Ha ilyen eszközt találunk egy gyermeknél, akkor a szülő felé ezt jelezni fogjuk majd az eszközt elzárjuk a tábor végéig.

**Zsebkés, bicska, olló stb.**

Zsebkést vagy bármilyen szúró, vágó eszközt tilos hozni a táborba.

**Értékek**

A táborba a gyerekek ne hozzanak magukkal semmilyen értéket (pénz, ékszerek, stb.), ezekért a tábor vezetősége nem tud felelősséget vállalni.

**Fegyelmezési problémák**

Amennyiben a gyermekkel fegyelmezési problémák lépnek fel, a szülőt azonnal értesítjük. A második értesítés után a szülő köteles hazavinni a gyermekét.

**Dohányzás, szeszes ital, kábítószer**

Dohányozni kiskorúak számára a táborban TILOS. Alkoholt, kábítószert vagy egyéb tudatmódosító szert TILOS hozni vagy fogyasztani a táborban, ez vonatkozik felnőttekre és kiskorúakra egyaránt.

**Trágár beszéd**

A tábor helyszínén és a tábor ideje alatt nem fogadjuk el a trágár beszédet semmilyen formában, sem felnőttől, sem gyermektől.

**Kizárás a táborból**

 Dohányzás, szeszes ital, kábítószer fogyasztása vagy a trágár beszéd illetve a fizikai bántalmazás azonnali kizárással jár a tábor során.

**Nyelvhasználat**

 Olyan gyermeket nem tudunk fogadni a táborban, aki alapvetően nem beszél magyarul. Ha a magyar nyelv alapvető tudása a tábor során akadályozná a csoportok munkáját, megkérjük a szülőt vigye haza gyermekét. A tábordíjat nem áll módunkban visszaadni.

**A tábor elhagyása**

 Amennyiben a gyermek nem szeretne a táborban maradni, akkor a táborvezető értesíti a szülőt és a szülő felelőssége a gyermekért jönni még az adott napon. A tábordíjat nem áll módunkban visszaadni.

**Rongálás, károkozás**

 A felszerelés a KMCSSZ, magyar iskolák illetve a táborban résztvevő felnőttek tulajdona, vagy béreljük a táborhelytől. Megrongálódás esetén a kárt a helyszinen vagy a hazatérés után a szülőknek utólag meg kell tériteni.

**Elhagyott ruhaneműk, tárgyak**

A tábor során elhagyott ruhaneműket, tárgyakat a tábor záró napján (szombaton) a tábor vezetősége összegyűjti és kirakja majd egy asztalra.

Kérünk minden szülőt a tábor elhagyása előtt győződjön meg minden megvan-e amit becsomagolt a gyermeknek és nézze át az elhagyott dolgokat, hátha elkerülte valami a figyelmét.

Az ott hagyott dolgokat a tábort követő egy hétig megőrizzük, majd felajánljuk egy helyi otthon számára, ha senki sem jelentkezik érte.

Minden ruhaneműbe, lábbelibe legyen beleírva a gyermek neve.

**Gyógyszerek, gyógyszerérzékenység**

Ha egy gyermeknek rendszeresen kell gyógyszert szednie, arról a szülőnek a tábor előtt a tábor vezetőjét, személyesen köteles tájékoztatni és egyeztetni, hogyan történjen ez a tábor ideje alatt.

 A tábor során semmilyen gyógyszert nem adunk be a gyerekeknek, kivéve ha a szülő erre külön felhatalmazást ad, mert szükséges.

Lázcsillapító lesz az egyetlen az elsősegély nyújtóknál lévő gyógyszer, amit szükség esetén, a szülővel való egyeztetést követően beadhatnak a gyermeknek.

**Betegség, rosszullét, baleset stb.**

Betegséget, sérülést, balesetet, rosszullétet, szabálysértést, veszélyhelyzetet azonnal jelenteni kell a tábor vezetőjének. A tábor vezetője haladéktalanul felveszi a szülővel a kapcsolatot. A táborban több képzett elsősegély nyújtó vesz részt, csoportonként egy személy.

**Speciális igények**

Ha egy gyermeknek speciális igényei vannak, arról a szülőnek a tábor előtt a tabor vezetőjét köteles személyesen tájékoztatni és egyeztetni, hogyan segíthetjük a gyermek beilleszkedését a táborba és a csoportjába, segítve ezzel a csoportvezető mentorok és az Őrangyal munkáját.

**Ételérzékenység, allergia**

 Kifejezetten figyelünk az ételérzékenységre vagy allergiára. Az allergies gyerekek kizárólag olyan ételt kaphatnak, amelyet a szülő előre egyeztetett a tábor előtt a tábor vezetőjével.

**Safeguarding, erkölcsi bizonyítvány**

 A táborban kizárólag olyan felnőttek vesznek részt, akiknek van érvényes erkölcsi bizonyítványuk a lakóhely szerinti származási országból.

**Fotózás, videofelvételek**

 A tábor alatt kép- és hanganyag készül majd, amely fel lesz használva TV-ben, social médiában és egyéb reklám anyagokban. A tábori szabályzat aláírásával ezeket a szülő és a táborban résztvevő minden személy elfogadja.

**Adatvédelem**

 A megadott adatokat a hatályos GDPR jogszabályoknak megfelelően, bizalmasan kezeljük, kizárólag a tábor szervezéséhez és lebonyolításához, harmadik félnek semmilyen körülmények között nem adjuk ki. Az adatok a Magyar Iskola privát előfizetésű, zárt Google Apps rendszerében tároljuk, amelyhez kizárólag a tábor szervezői férnek hozzá.

Alulirott szülő a fenti szabályokat megértettem és azokat elfogadom, gyermekemmel ezt megértettem.

Dátum, helyszin: Aláirás